אילן סיגל

אילן סיגל (נולד ב-7 בדצמבר 1975) הוא מנהל ישראלי, מנכ"ל החברות פלאפון, yes ובזק בינלאומי. בעבר כיהן כמנכ"ל גולן טלקום.

ביוגרפיה
אילן סיגל גדל בפתח תקווה. הוא נשוי לילנה ולהם שתי בנות.

הוא בוגר תואר ראשון בתקשורת מהמסלול האקדמי המכללה למינהל, בעל תואר שני במנהל עסקים מהקריה האקדמית אונו.

שימש כמרצה בנושאי שיווק ודיגיטל. שימש כמנהל שיווק באינטרנט זהב וב-012.

כיהן כסמנכ"ל השיווק של קבוצת אלפא הכוללת את החברות פלאפון תקשורת, בזק בינלאומי ו-yes הטלוויזיה בלוויין. עבד כ־14 שנה בקבוצת בזק. כיהן כמנהל אגף השיווק של בזק.

בין השנים 2015 ל-2020 שימש כסמנכ״ל השיווק של פלאפון.

בשנתיים האחרונות שלו בקבוצה, שימש כסמנכ"ל השיווק והפיתוח העסקי של yes ובזק בינלאומי בנוסף על תפקידו בפלאפון.

צוין בין 100 המשפיעים של אתר הדיגיטל הישראלי, נבחר לאיש השיוק של אוקטובר 2017 של איגוד השיווק הישראלי ולאיש השיווק של אוגוסט 2020 של מגזין ICE.

בשנת 2020 סיים את עבודתו בקבוצה.

ב-1 בפברואר 2021 החל לשמש כמנכ"ל גולן טלקום, חברה בת של סלקום. הוא שימש גם כמנהל הפיתוח העסקי בקבוצת סלקום וחבר בהנהלת סלקום.

במאי 2022, מונה כמנכ"ל החברות פלאפון, yes ובזק בינלאומי.

קישורים חיצוניים

 
 ראיון עם אילן סיגל, סמנכ”ל שיווק פלאפון, yes ובזק בינלאומי, באתר איגוד השיווק הישראלי, 24 במרץ 2020

הערות שוליים 

דירקטורים ישראלים
מנכ"לים ישראלים
בוגרי המסלול האקדמי המכללה למינהל
בוגרי הקריה האקדמית אונו
ישראלים שנולדו ב-1975